 NA KALUME KAZUNGU MELI ya MV African Swan imetia nanga bandarini Lamu ikiwa imebeba shehena ya njegere, mtama na aina nyingine ya chakula cha msaada kutoka kwa shirika la Mpango wa Chakula Duniani (WFP). Meli hiyo imetoka njini Djibouti na imebeba magunia 64,599 ya njegere za njano zenye uzani wa kilo 3,237. Pia imebeba magunia 80,000 ya mtama uzani wa kilo 4,009. Bandari ya Lamu ilifunguliwa Mei 20, 2021, wakati wa utawala wa Rais wa Nne Uhuru Kenyatta na tangu wakati huo, meli kadhaa zimekuwa zikitia nanga hapo. Meneja wa Bandari ya Lamu Mhandisi Vincent Sidai amefichua kwamba meli ya MV African Swan ni ya 44 kutia nanga bandarini Lamu tangu kufunguliwa kwake. “Twashukuru kupokea meli kubwa zaidi ya mizigo leo (Jumatano) hapa bandarini Lamu. Meli hii ya MV African Swan imetoka nchini Djibouti na imebeba shehena ya chakula, ikiwemo mtama na njegere, msaada ulikfadhiliwa na WFP. Tumekuwa tukipokea meli ndogondogo nyingi na pia zile kubwa. Ni meli ya 44 kutia nanga bandarini Lamu kufikia sasa,” akasema Mhandisi Sidai. Meli ambazo zimetia nanga bandarini Lamu kufikia sasa ni MV CAP Carmel ambayo ilikuwa ya kwanza kabisa kutia nanga siku ya uzinduzi wa shughuli za uchukuzi wa meli bandarini Lamu, Mei 20, 2021. Nyingine ni MV Seago Bremerhaven, MV Amu 1, MV Spirit of Dubai, MV Seago Piraeus, MV Seago Istanbul, Ionian Express, Zuhra II, MV Songa Cougar, MV Banyas, MV Boston Trader, na MV UHL Finesse. MV African Swan ndiyo meli kubwa zaidi ya mizigo kupokelewa bandarini Lamu tangu kuzinduliwa kwake. Makao makuu ya WFP ni jijini Roma, Italia. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  